જાણકાર વર્તુળોમાંથી મળતી માહિતી મુજબ કાર્ગો વિસ્તારના રહીશો અવારનવાર સમસ્યાનો સામનો કરી રહ્યા છે. લોકોને પ્રાથમિક સુિવધા મળતી ન હોવાથી પાલિકામાં માગણી પણ કરવામાં આવે છે પરંતુ કોઇ જ સુવિધાઓ આપવામાં આવતી ન હોવાની ફરિયાદ ઉઠી હતી. રસ્તા, પાણી, ગટરની સમસ્યાથી ત્રસ્ત બનેલા આ વિસ્તારના લોકોને થોડા સમય પહેલા ચૂંટણી બાદ નગરપાલિકાની નવી બોડી દ્વારા રસ્તા બનાવવા માટે મંજુરી આપવામાં આવી હતી અને લાખો રૂપિયાનો ખર્ચ મંજુર કરવામાં આવ્યો હતો. દરમિયાન ગઇ કાલે રેલવે પ્રશાસન દ્વારા અચાનક જ કામગીરી હાથ ધરીને જેસીબી મશીન સાથે પુલીયા પરનો માર્ગ બંધ કરી દેતાં દુષિત પાણી નિકાલના અભાવે લોકોના ઘરમાં ઘૂસી ગયા હોવાની ફરિયાદ ઉઠી હતી. આજે પાલિકા અને રેલવે પ્રશાસનમાં રજૂઆત કરી હતી. ઉકેલ ન આવતાં રહીશો દ્વારા સાંજના સમયે રેલવે સ્ટેશને ધરણા યોજ્યા હતા. જેને કારણે પ્રશાસનમાં દોડધામ મચી ગઇ હતી. સ્ટેશન માસ્તર સહિતનાને રજૂઆત કરવામાં આવી હતી. આ વિસ્તારમાં અગાઉ ચૂંટાયેલા પૂર્વ નગરસેવક સંજય ગાંધીએ એઆરએમ સહિતનાને પરીસ્થિતિથી વાકેફ કરતા રવિવારે ઉકેલની ખાતરી આપવામાં આવી છે.